|  |  |
| --- | --- |
| 26.10.2017. | Nr.12/26 |

**PIEKRIŠANA NEKUSTAMĀ ĪPAŠUMA BRĪVĪBAS BULVĀRĪ 6, JELGAVĀ,  
DAĻAS ATSAVINĀŠANAI**

( ziņo I.Škutāne)

Jelgavas pilsētas domes administrācijā 2017.gada 21.septembrī saņemts SIA “Jelgavas pilsētas slimnīca” 2017.gada 20.septembra iesniegums Nr.1-6/694 ar lūgumu dot piekrišanu nekustamā īpašuma Brīvības bulvārī 6, Jelgavā sastāvā ietilpstoša zemesgabala daļas atsavināšanai. Iesniegumam pievienots SIA “Anru Motors” 2017.gada 28.augusta piedāvājums motormuzeja paplašināšanai iegādāties daļu no SIA “Jelgavas pilsētas slimnīca” piederošā zemesgabala (aptuveni 267 m2 platībā), kas piegul nekustamajam īpašumam Garozas ielā 15A, Jelgavā.

Nekustamais īpašums ar kadastra Nr. 0900 027 0091 Brīvības bulvārī 6, Jelgavā sastāv no zemes vienības 62 430 m2 platībā ar kadastra apzīmējumu 0900 027 0091 un deviņām ēkām ar kadastra apzīmējumiem 0900 027 0091 001, 0900 027 0091 002, 0900 027 0091 003, 0900 027 0091 006, 0900 027 0091 007, 0900 027 0091 008, 0900 027 0091 010, 0900 027 0091 011 un 0900 027 0091 012. Īpašums reģistrēts Jelgavas tiesas Zemesgrāmatu nodaļā uz SIA “Jelgavas pilsētas slimnīca” vārda (zemesgrāmatu nodalījums Nr.100000059720). Pamatojoties uz Jelgavas domes 2003.gada 16.oktobra lēmumu Nr.14/10 “Par Jelgavas pilsētas pašvaldības uzņēmuma bezpeļņas organizācijas “Jelgavas pilsētas slimnīca” reorganizāciju par sabiedrību ar ierobežotu atbildību “Jelgavas pilsētas slimnīca” zemesgabals Brīvības bulvārī 6, Jelgavā ieguldīts SIA “Jelgavas pilsētas slimnīca” pamatkapitālā ar vērtību 34 110,51 *euro* (Ls 23 973).

Zemes vienības ar kadastra apzīmējumu 0900 027 0091 daļa 267 m2 platībā nav nepieciešama SIA “Jelgavas pilsētas slimnīca” pamatdarbības nodrošināšanai, jo uz tās neatrodas ēkas. Atsavināmā zemesgabala platība tiks precizēta pēc robežu uzmērīšanas un zemes robežu plānu izgatavošanas.

Saskaņā ar Jelgavas domes 2007.gada 25. janvāra lēmumu Nr.2/18 “Par ierobežojumu noteikšanu pašvaldības kapitālsabiedrībām veikt darījumus ar nekustamo īpašumu un grozījumiem Jelgavas domes lēmumos”, SIA “Jelgavas pilsētas slimnīca” statūtu 11.1.punktu un 2017.gada 20.septembra iesniegumu Nr.1-6/694,

**JELGAVAS PILSĒTAS DOME NOLEMJ:**

Piekrist, ka SIA “Jelgavas pilsētas slimnīca” (reģistrācijas Nr. 41703007038) atsavina daļu no nekustamā īpašuma Brīvības bulvārī 6, Jelgavā (kadastra Nr.0900 027 0091) - zemesgabalu aptuveni 267 m2 platībā (skice pielikumā).

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

2017.gada 26.oktobrī